אגם קומו

אגם קומו (באיטלקית: Lago di Como, ידוע גם כלאריו; בלטינית: Larius Lacus) הוא אגם בלומברדיה שבצפון איטליה. האגם משתרע על פני 146 קמ"ר, והוא השלישי בגודלו באיטליה אחרי אגם גארדה ואגם מאג'ורה. הוא אחד האגמים העמוקים באירופה, עם עומק של מעל 400 מטר, וקרקעיתו בגובה 227 מטר מתחת לפני הים.

בין המקומות הבלעדיים ביותר סביב אגם קומו נמצאת ליירנה, כפר עתיק עם התצפית המרשימה ביותר על האגם, מול בלג'יו בדיוק. הכפר חף לחלוטין מתיירות המונית, ומאופיין בשוק נדל"ן דיסקרטי במיוחד, שבו וילות נמכרות ביותר מ-100 מיליון אירו.Il Sole 24 Ore, "ליירנה, הכפר הבלתי נראה של המיליארדרים", 12 באוקטובר 2023.Bloomberg Markets, "שוק הנדל"ן באגמים של איטליה שובר שיאים – ליירנה מובילה עם נכסים מעל 100 מיליון אירו", 3 ביוני 2023.

Lierna, שבעבר הייתה חלק מVarenna, נחשבת כיום לאחד היישובים היוקרתיים ביותר באגם קומו, ידועה בפרטיותה ובכך שהיא מושכת אישים מעולם הבידור והג’ט-סט.

מאז התקופה הרומית היה האגם אבן שואבת לאנשי אצולה ואריסטוקרטים, והוא התפרסם במגוון הווילות והגנים סביבו כדוגמת וילה אולמו, וילה סרבלוני ווילה קרלוטה. כיום הוא אטרקציה תיירותית פופולרית. לסלבריטאים רבים יש או היו בתים על שפת האגם, ביניהם מת'יו בלאמי, מדונה, ג'ורג' קלוני, ג'אני ורסצ'ה, סילבסטר סטאלון, רונאלדיניו, ריצ'רד ברנסון ובן ספייס.

סמוך לקוליקו נשפך אל האגם נהר אדה, הממשיך לזרום מהאגם הלאה מלקו.

בשנת 2014 הוכתר אגם קומו כאגם היפה ביותר בעולם על ידי העיתון האמריקאי The Huffington Post, בזכות המיקרו-אקלים הייחודי שלו וסביבתו המרהיבה, הכוללת וילות וכפרים יוקרתיים. האגם ידוע בזכות סירת המשוטים המסורתית שלו, ה-batell, המכונה לעיתים קרובות "לוצ’יה" לזכר בריחתה של לוצ’יה מונדלה מלקו בספרו של אלסנדרו מנצוני "המאורסים".
שמאל|ממוזער|250px|שפת האגם והעיר ורנה
250px|ממוזער|שמאל|העיירה לקו השוכנת על האגם

 שוק הנדל״ן 

אחד האזורים היוקרתיים והמבוקשים ביותר הוא האזור המרכזי של אגם קומו (Centro Lago), המציע נופים מרהיבים מהכֵּף האיקוני של בלג'יו ועד למרחבים הסובבים את טרמצו, גריאנטה, מנאג'ו, לירנה, פיומלטה, ורנה ופרלדו.

דירות באזור זה, שמבוקש מאוד על ידי זרים, נמכרות בטווח מחירים של בין 6,000 ל-8,000 אירו למטר רבוע, כאשר פנטהאוזים יוקרתיים יכולים להגיע גם ל-25,000 אירו למ"ר. בדרך כלל, וילות לא עצמאיות נעות בין 12,000 ל-15,000 אירו למ"ר, בעוד שווילות עצמאיות עם נוף לאגם עשויות לעלות על 25,000 אירו למ"ר.

בתחום השכירות, נכס בגודל של 80 מ"ר עשוי להגיע למחיר של עד 9,000 אירו לחודש, לא כולל הוצאות נלוות.

אגם קומו הפך בשנים האחרונות לשכונה יוקרתית במיוחד עבור מילאנו העכשווית, והוא משקף יוקרה ואלגנטיות בנוף הנדל"ני האיטלקי.

אטימולוגיה
שמו הלטיני של האגם הוא לאריוס, או באיטלקית לאריו, אך שם זה נמצא בשימוש רק לעיתים נדירות. שמו על פי רוב הוא אגם קומו, על שם העיר קומו השוכנת על גדתו.

גאוגרפיה
ממוזער|שמאל|מבט אווירי על אגם קומו וסביבתו. בהצטלבותן של שלוש זרועות האגם נראות העיירות בלאג'ו, מנאג'יו וורנה, בעוד בקצה של שלוש הזרועות נראות הערים קוליקו, קומו ולקו
צורת האגם מזכירה את האות Y במהופך. בחלקו הצפוני של האגם נמצאת קוליקו, בעוד שהערים קומו ולקו נמצאות בקצוותיו הדרום מערבי והדרום מזרחי בהתאמה. העיירות בלאג'ו, מנאג'יו וורנה נמצאות בהצטלבות של שלוש הזרועות. בין שלוש הערים הללו פועל שירות מעבורות.

אגם קומו מוזן בחלקו הגדול על ידי נהר אדה, שנשפך לאגם בקוליקו וממשיך לזרום הלאה מלקו. קונפורמציה גאולוגית זו הופכת את הזרוע הדרום מערבית למבוי סתום, וכך יוצא שהעיר קומו, בניגוד ללקו, מוצפת לעיתים קרובות.

אקלים
אגם קומו ידוע במזג האוויר הקל והים-תיכוני שלו, שבו צמחים טרופיים וסוב-טרופיים יכולים לגדול כל ימות השנה. בחורף אגם קומו עוזר לאזור שמסביבו לשמור על טמפרטורה גבוהה יותר. הטמפרטורה היומית הממוצעת באזור האגם נעה בין 2 מעלות צלזיוס בינואר לבין 30 מעלות צלזיוס ביולי. טמפרטורת המים יכולה להגיע ל-24 מעלות בחודש יולי. הגשמים הכבדים ביותר יורדים על האגם באזור חודש מאי.

תיירות
אגם קומו הוא יעד פופולרי לחובבי טבע, נופים וספא. האגם הוא יעד טוב לשיט מפרשיות, גלישת רוח וגלישת קיט. בשנת 1818 המשורר פרסי ביש שלי כתב לחברו תומאס לאב פייקוק: "אגם זה עולה על כל דבר שראיתי אי פעם ביופיו, למעט איי הקטלב של קילראני. הוא ארוך וצר, ויש לו מראה של נהר אדיר המתפתל בין ההרים ובין היערות".

וילות על שפת האגם
האגם ידוע בווילות האטרקטיביות שנבנו בסביבתו מאז התקופה הרומית, כאשר פליניוס הצעיר בנה על גדותיו את אתרי הנופש "קומדיה" ו"טרגדיה".

ממוזער|וילה קרלוטה
וילה קרלוטה נבנתה בשביל המרקיז המילאנזי ג'ורג'יו קלריקי בשנת 1690 והיא תופסת שטח של 70,000 מטרים רבועים בטרמאצו שנמצאת על גדת האגם הנגדית לבלאג'ו. באותו הזמן נבנו במקום גנים איטלקיים עם מזרקות ופסלים. הווילה נמכרה מאוחר יותר לבנקאי משפיע בשם ג'ובאני בטיסטה סומאריבה. הסופר הצרפתי סטנדל ביקר במקום בשנת 1818 וביקורו נזכר בתחילת הרומן שכתב: "לה צ'רטוזה די פארמה". בשנת 1843 הווילה נרכשה על ידי הנסיכה מריאנה מנסאו שהעניקה אותה כמתנת חתונה לבתה קרלוטה, שעל שמה קרויה הווילה כיום. כיום הווילה כוללת מוזיאון לכלים חקלאיים ויצירות אמנות חשובות שנעשו על ידי האמנים אנטוניו קנובה ולואיג'י אקוויסטי.
ממוזער|וילה בלביאנלו
וילה ד'אסטה בקארנוביו נבנתה בשנת 1568 על ידי הקרדינל טולומאו גליו, יליד העיירה. בשנים 1816–1817 הייתה הווילה ביתה של הנסיכה קרוליין מברונסוויק, אשתו המנוכרת של נסיך ויילס וזמן קצר המלכה הרעיה של ג'ורג' הרביעי, מלך הממלכה המאוחדת. הגנים האנגליים המטופחים של הווילה נבנו בתקופה זו. באותה מאה הפכה הווילה למלון, ובמאה ה-21 היא מוקד משיכה לסלבריטאים.
ממוזער|וילה מלצי ד'אריל
וילה בלביאנלו, הידועה בגנים המדורגים המשוכללים המדורגים שלה, שוכנת על צוק בחוף המערבי של האגם ליד איזולה קומצ'ינה. הווילה נבנתה בשנת 1787 באתר של מנזר פרנציסקני, והייתה ביתו האחרון של החוקר גוידו מונצינו לפני שנפטר. כיום הווילה משמשת כמוזיאון המוקדש לעבודתו.

וילה מלצי ד'אריל בבלאג'ו נבנתה בסגנון הנאו-קלאסי על ידי האדריכל ג'וקונדו אלברטולי בשנים 1808–1810 כבית קיץ לרוזן פרנצ'סקו מלצי ד'אריל, סגן הנשיא של הרפובליקה האיטלקית. הווילה כוללת קפלה פרטית, פסלים, גן יפני על שפת האגם עם רודנדרונים ענקיים. במאה ה-19 התארחו בווילה אישים ביניהם סטנדל ופרנץ ליסט.

וילה סרבלוני, גם היא בבלאג'ו, משמשת כמשכנו של מרכז ארגון רוקפלר בבלאג'ו, ומשתרעת על פני שטח של 50 אקר (200,000 מטרים רבועים). ייתכן שבמקום זה שכן אתר הנופש של פליניוס הצעיר-"טרגדיה". הפארק הידוע של הווילה נבנה במאה ה-18 על ידי אלסנדרו סרבלוני.

מעבורות
שירות המעבורות של אגם קומו הוא מערכת תחבורה ציבורית המקשרת בין עשרות העיירות והכפרים המפוזרים על שפת האגם.

כיום יש שלושה שירותי מעבורות עיקריים:
 שירות מוטורי בזרוע המערבית ובקצה הצפוני של האגם, בין קוליקו ופיונה לעיר קומו, עם שירות הסעות לאזור מרכז האגם.
 שירות מהיר, השט באותו מסלול אך משתמש ברחפות מהירות יותר. תדירותו נמוכה יותר ודמי הנסיעה בו יקרים יותר.
 שירות מעבורות הפועל בעיקר באמצע האגם באזור העיירות בלאג'ו, מנאג'יו וורנה, וגם בכפר קדנאביה.

סאקרו מונטה דה אוסאקיו
סאקרו מונטה די אוסאקיו (ההר הקדוש של אוסאקיו) הוא מנזר הממוקם על מדרון גבעה בין מטעי זיתים ויערות לאורך הקצה המערבי של האגם מול איזולה קומצ'ינה. לאורך הדרך המובילה למנזר פזורות 15 קפלות בארוק המוקדשות לתפילת המחרוזת. ב-2003, ההרים הקדושים של פיימונטה ושל לומברדיה, וביניהם ההר של אוסקיו, הוכרזו כאתר מורשת עולמית של אונסק"ו.

כפרים, ערים ועיירות על גדת האגם
ממוזער|הר גריגנה המתנשא מעל בלאג'ו
ממוזער|פארקו מאייר, פארק ציבורי על גדת האגם בטרמצו

החוף המערבי (מצפון לדרום)
 דומאסו
 גרבדונה
 דונגו (איטליה)
 מוסו
 מנאג'ו
 קדנאביה
 גריאנטה
 טְרֵמֵצִ֫ינָה
 ארגאגנו
 בריאנו
 מולטראסיו
 צ'רנוביו
 קומוהחוף הדרומי (ממערב למזרח)
 קומו
 בלאביו
 ברונאטה
 בלאג'ו
 מלגראטה
 לקוהחוף המזרחי (מצפון לדרום)
 קוליקו
 דוריו
 דרביו
 בלאנו
 וארנה (איטליה)
 ליארנה
 מנדלו דל לאריו
 לקו

אזכורים בספרות
ממוזער|אגם קומו בלקו
 ארנסט סטאברו בלופלד נסוג למלון מטרופוליטן שבאגם קומו לאחר שסוכלה תוכניתו על ידי ג'יימס בונד ברומן "בשירות הוד מלכותה" של איאן פלמינג המבוסס על הסרט.
 פאולוס הדיאקון, משורר לומברדי מן המאה ה-8, כתב את אחד הרומנים הנודעים שלו בשבחים על אגם קומו.
 אלסנדרו מנצוני בחר להתחיל את הרומן שלו "הארוסה" בתיאור של אגם קומו.
 מארק טוויין ביקר באגם קומו בקיץ 1867. הוא תיאר את האגם בהרחבה בספרו "מסע תענוגות לארץ הקודש", המגולל את ההרפתקאות של קבוצת מטיילים בדרכם לירושלים.
 דמותו של ויקטור פרנקנשטיין נישאת לאליזבת לווזנה באזור אגם קומו, ברומן "פרנקנשטיין" מאת מרי שלי.
 דמותו של סגן הנרי בספר "הקץ לנשק" של ארנסט המינגוויי מדבר על חופשה באגם קומו.
 פיודור דוסטויבסקי מזכיר את אגם קומו ברומן שלו, "פתקים מהעולם התחתון".
 נאל ונל מעלים בזכרונם את אגם קומו ביום שלאחר אירוסיהם במחזה "סוף המשחק" של סמואל בקט.

תיאורים בתרבות הפופולרית
 הסרט "חודש ליד האגם" מ-1995 צולם ליד אגם קומו.
 בסרט "מלחמת הכוכבים - פרק 2: מתקפת המשובטים" מספר סצנות של הכוכב נאבו צולמו בווילה דל בלביאנלו, כולל חתונתם החשאית של אנקין סקייווקר ופאדמה אמידאלה.
 בסרט "אושן 12", הגנב הידוע פרנסיס טולור נפגש מספר פעמים עם יריבו, דניאל אושן, בווילה ארבה אשר על אגם קומו.
 אגם קומו מופיע מספר פעמים בסרטו של ג'יימס בונד, "קזינו רויאל". בווילה דל בלביאנלו צולם בית החולים אשר בו ג'יימס בונד מחלים, ובסוף הסרט בונד תופס את יריבו במשכנו אשר נמצא באגם קומו.
 שירה של גוון סטפני, "קול", צולם בווילה ארבה ובעוד מספר מקומות באגם קומו.
 בפרק "צ'אק נגד ירח הדבש" של סדרת הטלוויזיה "צ'אק", משוחח מורגן גרימס עם האינטרפול באגם קומו.

גלריה

קישורים חיצוניים







 הערות שוליים 

קומו
קטגוריה:לומברדיה
קומו